stanford-oval/wikipedia huggingface dataset:
101 כלבים וגנבים
תקציר העלילה

רוג'ר דירלי (ג'ף דניאלס) הוא מעצב משחקי וידאו שמנסה להצליח. הוא גר לבדו, רק עם כלבו פונגו, בלונדון. יום אחד בעת שרוג'ר נוסע בפארק על אופניו עם פונגו, פונגו מבחין בכלבה שמוצאת חן בעיניו, פרדי, ובבעליה, אישה נאה בשם אניטה. פונגו מושך את אופניו של רוג׳ר במהירות עד שזה מתרסק אל תוך האגם. פונגו המבוהל בורח מרוג׳ר והוא מתבלבל וחושב שפרדי היא הכלב שלו. אניטה נבהלת, חושבת שהוא גנב וחובטת בראשו עם תיק אשר בתוכו שלוש לבנים. לאחר מכן היא מבינה את הטעות ומתנצלת, הם צוחקים ומשוחחים ולבסוף נפרדים לשלום. פרדי הכלבה, אינה מעוניינת להיפרד מפונגו והיא גוררת את אניטה בריצה אל תוך האגם. רוג׳ר מציל את אניטה והם מתחברים, ולאחר שהם מבינים שהכלבים שלהם מאוהבים הם מחליטים להתחתן. הם מתחתנים, עוברים לגור יחדיו ולפונגו ופרדי נולדים 15 גורים מתוקים.
אשתו של רוג'ר, אניטה קמפבל-גרין (ג'ואלי ריצ'רדסון), היא מעצבת בגדים, שמתחילה לעצב בגדים בהשראת שני כלביה, הדלמטים. המנהלת שלה, קרואלה דה ויל (גלן קלוז), מתלהבת מעיצוביה אך רוצה ליצור אותם מפרוות כלבים דלמטיים אמיתית. היא מציעה לזוג כסף תמורת הגורים הרבים שנולדו לכלביהם, אך הזוג מסרב, והיא מחליטה לגנוב את הגורים. הזוג, זוג הכלבים וחיות אחרות, נלחמים בקרואלה כדי למצוא ולהחזיר את הגורים להוריהם, לפני שקרואלה תפגע בהם. לבסוף הם מצליחים וקרואלה נעצרת על ידי המשטרה, ונשלחת לכלא.
צוות השחקנים

גלן קלוז – קרואלה דה ויל, קרואלה היא היריבה המושבעת של הכלבים ושל רוג'ר ואניטה, בסרט זה היא פסיכופתית ואכזרית, האנטגוניסטית הראשית של הסרט.
ג'ף דניאלס – רוג'ר דירלי
ג'ואלי ריצ'רדסון – אניטה קמפבל-גריין דירלי
ג'ואן פלורייט – נני
יו לורי – ג'אספר
מארק ויליאמס – הוראס
ג'ון שרפנל – מר סקינר
טים מקאינרני – אלונזו
סרט זה הוא בין סרטי הלייב אקשן הבודדים של חברת "וולט דיסני" שטרם דובב לעברית. עם זאת, הסרט הבא בסדרה, "102 כלבים וגנבים, זכה לדיבוב עברי.
הכנסות וביקורות

הסרט זכה בעיקר לביקורות מעורבות. לפי האתר "Rotten Tomatoes", רק כ-40% ממבקרי הקולנוע בארצות הברית נתנו לסרט ציון. למרות זאת הסרט נחל הצלחה גדולה בקופות – הוא הכניס כ-136 מיליון דולר בארצות הברית וכ-184 מיליון דולר מחוץ לה. בנוסף, גלן קלוז הייתה מועמדת לפרסי גלובוס הזהב וסאטורן על תפקידה בסרט.
המשך

הצלחת הסרט הובילה להפקת סדרת אנימציה בשם "101 דלמטים: הסדרה" ששודרה בין השנים 1998 עד 1999. בשנת 2000 שבה גלן קלוז לתפקיד קוראלה בסרט הלייב אקשן השני בזיכיון "כלבים וגנבים"- "102 כלבים וגנבים". בשנת 2021 יצא הסרט הלייב אקשן השלישי בזיכיון, "קרואלה", בכיכובה של אמה סטון שהתמקד בחיי קרואלה הצעירה.
הערות שוליים

↑  "101 כלבים דלמטיים" הכניס 63.7 מיליון דולר בעשרה ימים, באתר גלובס, 12 בדצמבר 1996
↑  "101 כלבים וגנבים", באתר ביקורות הסרטים Rotten Tomatoes (באנגלית)
↑   "101 כלבים וגנבים", במסד הנתונים Box Office Mojo (באנגלית)
| ג'ון יוז |
| --- | --- | --- |
| בימוי וכתיבה | בת שש-עשרה הייתי (1984) • מועדון ארוחת הבוקר (1985) • חלומות צעירים (1985) • שמתי ברז למורה (1986) • תקועים בדרך (1987) • צירי לידה (1988) • הדוד באק (1989) • נוכלת ושמה סו (1991) |  |
| כתיבה בלבד | National Lampoon's Class Reunion ‏(1982) • מיסטר אמא (1983) • נסיעה נעימה, המפתחות בפנים (1983) • Nate and Hayes ‏(1983) • חופשה מטורפת באירופה (1985) • יפה בורוד (1986) • משהו נפלא (1987) • The Great Outdoors ‏(1988) • כיף של חופשה (1989) • שכחו אותי בבית (1990) • Career Opportunities ‏(1991) • דאץ' (1991) • קוראים לי בטהובן (1992) • שכחו אותי בבית 2 אבוד בניו יורק (1992) • דניס - דני שובבני (1993) • חופשה בחיתולים (1994) • נס ברחוב 34 (1994) • 101 כלבים וגנבים (1996) • פלאבר (1997) • שכחו אותי בבית 3 (1997) • Reach the Rock ‏(1998) • מבקרים מטורפים (2001) • יפה במנהטן (2002) • שומר ראש במבצע (2008) |  |
| --- | --- |
בקרת זהויות :  VIAF: 3166151304654149460008   WorldCat (עם VIAF): 3166151304654149460008
סימנים של חולשה

סימנים של חולשה הוא אלבום הסולו השני של ברי סחרוף. האלבום התאפיין בצליל חדשני – גם רוק גיטרות כבד יותר יחסית לאלבומים הקודמים של סחרוף, וגם שימוש נרחב במוזיקה אלקטרונית.
במידה רבה, האלבום הוא יצירה משותפת של סחרוף ושל רע מוכיח, אשר היה שותף להלחנה ולנגינה של כל השירים. הוא הכניס לאלבום שימוש רב בסמפולים, למשל סמפול מתוך השיר "Thousands Are Sailing" של The Pogues ב"רעש לבן", וסמפול של ריי צ'ארלס בשיר "כמה יוסי".
באלבום ביצע סחרוף לראשונה שירים שמרבית המילים שלהם נכתבו על ידו. בארבעה שירים השתתף דן תורן בכתיבת המילים ושיר אחד נכתב על ידי רע מוכיח. בניגוד לרוב היצירות הקודמות של סחרוף, רמי פורטיס לא השתתף באלבום זה.
האלבום נחשב לאחד מאלבומי הרוק הישראלי הטובים ביותר, בזכות המקוריות, החדשנות ואיכות ההפקה יוצאת-הדופן[דרוש מקור].
לאלבום הוקדש פרק בסדרה התיעודית "האלבומים", אשר שודרה בשנת 2012 בערוץ 8 ועוסקת באלבומי בכורה ישראלים בולטים. זאת על אף היותו אלבום הסולו השני של סחרוף, אולם הראשון כיוצר עצמאי ושלא כחלק מהצמד פורטיסחרוף.
רשימת רצועות

| סימנים של חולשה> מס' | סימנים של חולשה> שם | סימנים של חולשה> מילים | סימנים של חולשה> לחן | סימנים של חולשה> משך | סימנים של חולשה>  | סימנים של חולשה>  | סימנים של חולשה>  | סימנים של חולשה>  | סימנים של חולשה>  |
| --- | --- | --- | --- | --- | --- | --- | --- | --- | --- |
| 1. | כמה יוסי  | ברי סחרוף | ברי סחרוף, רע מוכיח | 4:31 |  |  |  |  |  |
| 2. | רעש לבן  | ברי סחרוף, דן תורן | ברי סחרוף, רע מוכיח | 3:52 |  |  |  |  |  |
| 3. | הזיות  | ברי סחרוף, דן תורן | ברי סחרוף, רע מוכיח | 5:21 |  |  |  |  |  |
| 4. | תני לי מקום  | ברי סחרוף | ברי סחרוף, רע מוכיח | 4:22 |  |  |  |  |  |
| 5. | חבל שאת לא  | ברי סחרוף | ברי סחרוף, רע מוכיח | 5:13 |  |  |  |  |  |
| 6. | אם הייתי  | ברי סחרוף, דן תורן | ברי סחרוף, רע מוכיח | 5:16 |  |  |  |  |  |
| 7. | בשבילך  | ברי סחרוף | ברי סחרוף, רע מוכיח | 4:38 |  |  |  |  |  |
| 8. | נפתלי הדג  | ברי סחרוף | ברי סחרוף, רע מוכיח | 5:52 |  |  |  |  |  |
| 9. | אני רוצה מידבר  | רע מוכיח | ברי סחרוף, רע מוכיח, עודד שכטר, גידי רז | 3:19 |  |  |  |  |  |
| 10. | הדמעות של לילי  | ברי סחרוף, דן תורן | ברי סחרוף, רע מוכיח | 4:53 |  |  |  |  |  |
| 11. | רגעים  | ברי סחרוף | ברי סחרוף, רע מוכיח | 3:47 |  |  |  |  |  |
| 12. | עמוק בקצפת  | ברי סחרוף | ברי סחרוף, רע מוכיח, עודד שכטר, גידי רז | 4:56 |  |  |  |  |  |
| 13. | בריז'יט ברדו זה לא פשוט  | ברי סחרוף | ברי סחרוף, רע מוכיח, עודד שכטר, גידי רז | 3:42 |  |  |  |  |  |
ביקורת והשפעה

מכירות האלבום היו חלשות בשנים הראשונות ליציאתו, אך הוא הניב מספר להיטים, בהם "כמה יוסי" ו"רעש לבן", ועם הזמן החל להיחשב לאלבומו הטוב ביותר של סחרוף ולאחד מאלבומי הרוק הישראלי הטובים בכל הזמנים ונחשב בעיני רבים לגדול ביותר וכן, גם לאחד החשובים והמשפיעים ביותר.[דרוש מקור]
ההערכה הרבה לאלבום באה לידי ביטוי בדירוגים השונים לאורך השנים:
האלבום דורג במקום הראשון בפרויקט "שומעים 60" של נענע 10
האלבום הגיע למקום הגבוה ביותר (11) מבין האלבומים העבריים במצעד "100 האלבומים הגדולים" באתר ynet
האלבום הגיע למקום ה-13 בדירוג "100 האלבומים הישראלים הטובים"
האלבום דורג במקום הראשון ב"מצעד האלבומים האלטרנטיביים הישראלים הגדולים של כאן 88"
שותפים באלבום

ברי סחרוף - שירה, גיטרה, גיטרה בס, קלידים, מילים ולחן
רע מוכיח - תופים, סמפלים, תכנות מחשב, קלידים, גיטרה, גיטרה בס, שירה, מילים ולחן
עודד שכטר - גיטרה בס
גידי רז - גיטרה
ג'וני שועלי - גיטרה בס, קלידים, קולות ותכנות מחשב.
יחסי סיירה לאון – סין

| יחסי סיירה לאון – סין |
| --- | --- |
סיירה לאון: הרפובליקה העממית של סין


סיירה לאון: סין
שטח (בקילומטר רבוע)
71,740: 9,596,967.75
אוכלוסייה
8,716,100: 1,417,968,458
תמ"ג (במיליוני דולרים)
3,810: 17,794,782
תמ"ג לנפש (בדולרים)
437: 12,549
משטר
רפובליקה: רפובליקה עממית

יחסי סיירה לאון–סין הם יחסי החוץ בין סין לסיירה לאון. הרפובליקה העממית של סין ורפובליקת סיירה לאון כוננו יחסים דיפלומטיים ב-29 ביולי 1971.
קשרים כלכליים

היחסים הכלכליים בין סיירה לאון לסין הם חיוביים ברובם.
זכויות אדם

ביוני 2020 סיירה לאון הייתה אחת מ-53 מדינות שתמכו בחוק הביטחון הלאומי של הונג קונג באו"ם.
מימון פיתוח סיני לסיירה לאון

משנת 2000 עד 2011, התבצעו כ-37 פרויקטים פיננסיים רשמיים של מימון פיתוח סיני בסיירה לאון שזוהו באמצעות דיווחים שונים בתקשורת. פרויקטים אלה נעים מהקלות חוב בסך 22 מיליון דולר, וכלה בסיוע בפרויקטים לתיקון כבישים ובניית פרויקט שרלוט מימן, והלוואת זיכיון בסך 16.6 מיליון דולר לתמיכה בפרויקט CDMA של Sierratel.
יחסי תרבות

באוניברסיטת סיירה לאון קיים מכון קונפוציוס.
ברנדי נורווד

| --- | --- |

 לידה:  11 בפברואר 1979 (בת 45) מקקומב, ארצות הברית 
 שם לידה:  Brandy Rayna Norwood 
 שם במה:  Brandy 
 מוקד פעילות:  ארצות הברית 
 תקופת הפעילות:  מ-1993
 מקום לימודים:  אוניברסיטת פפרדיין, בית הספר התיכון הוליווד 
 סוגה:  מוזיקת פופ, מוזיקת נשמה, מוזיקת היפ הופ, R&B עכשווי, גוספל 
 סוג קול:  קונטרה אלט 
 שפה מועדפת:  אנגלית 
 חברת תקליטים:  אטלנטיק רקורדס, אנטרטיינמנט וואן מיוזיק, פריימרי וייב רקורדס, Knockout Entertainment, קמיליון, אפיק רקורדס, RCA רקורדס, מוטאון 
 מספר צאצאים:  1 
 פרסים והוקרה:  פרס רכבת הנשמה לאמן החדש בסול, R&B או ראפ (1995)  California Music Awards (1998)  פרס NAACP Image לאלבום (2021)  קונגרס לשווין גזעי (2000)  פרס BMI לקולנוע ולטלוויזיה (2000, 2019)  פרסי בחירת הילדים של ניקלודיאון (1996)  Stellar Awards (2001)  NAACP Image Award for Outstanding Supporting Actress in a Comedy Series (2014)  פרס גראמי להופעת R&B הטובה ביותר הכוללת שירה של צמד או להקה (1998)  פרס הקולנוע של MTV לשיר הטוב ביותר מסרט (1996)  NAACP Image Award for Outstanding New Artist (1996)  פרס גראמי להופעת R&B הטובה ביותר הכוללת שירה של צמד או להקה (1999)  NAACP Image Award for Outstanding Supporting Actress in a Comedy Series (2014)  Teen Choice Award for Choice Music – Female Artist (1999)  פרס המוזיקה האמריקאית לזמרת הנשמה/R&B האהובה (1996) 
 www.4everbrandy.com
 פרופיל ב-IMDb
 חתימה:  
 
ברנדי ראינה נורווד (באנגלית: Brandy Rayana Norwood; נולדה ב-11 בפברואר 1979) הידועה כברנדי, היא שחקנית, זמרת R&B ופופ, תמלילנית, מלחינה ומפיקה מוזיקלית אמריקאית.
נורווד הוציאה את אלבומה הראשון, הקרוי על שמה, בגיל 14 ופרצה לתודעת הקהל בשנות ה-90 עם להיטה "I Wanna Be Down". נורווד זכורה בעיקר בגלל להיטה הגדול ביותר "The Boy Is Mine" שהיה שיתוף פעולה עם זמרת ה-R&B מוניקה.
נורווד מכרה כ-10.5 מיליון אלבומים ברחבי העולם.
ביוגרפיה > ילדות

נורווד נולדה בשנת 1979 לזמר ה-R&B והגוספל וילי נורווד ואשתו סוניה. נורווד היא אחותו של הזמר ריי-ג'י ודודניתם של הזמר בו דידלי והראפר סנופ דוג.
נורווד החלה לשיר מגיל שנתיים במקהלת כנסייה, ובגיל 6 החלה להופיע באירועים של עמותות רבות כחלק מהרכב של קבוצת זמר צעירה. בגיל 11 הוציאה את הסינגל הראשון שלה, Make It Right, בחברת תקליטים קטנה. הסינגל לא זכה להצלחה אך ציידי כישרונות מחברת התקליטים אטלנטיק רקורדס התעניינו בזמרת הצעירה והיא הוחתמה על חוזה תקליטים בחברה והחלה לעבוד על דיסק הבכורה שלה.
ביוגרפיה > 1994–1997: הפריצה בארצות הברית

אחרי חודש של הקלטות וסשנים מאז החתמתה באטלנטיק יצא אלבומה הראשון, הנקרא על שמה, ב-27 בספטמבר 1994. בשבוע הראשון האלבום הגיע למקום ה-20 במצעד האלבומים של בילבורד, אך הודות להתייחסות של ערוצי המוזיקה MTV ו-BET תפסה נורווד תאוצה והשירים "I Wanna Be Down" ו-"Baby" נכנסו לעשירייה הפותחת במצעד הסינגלים של הבילבורד. הודות להצלחתם של השירים הפכה נורווד לאחת מהזמרות החדשות המצליחות באותה שנה והייתה מועמדת ל-2 פרסי גראמי עבור האמן החדש הטוב ביותר והופעה ווקאלית של זמרת R&B. בנוסף, הייתה בעלת 4 מועמדויות לפרסים ב"רכבת הנשמה", 2 לפרסי המוזיקה של בילבורד ומועמדות אחת בבחירת הילדים בניו יורק.
ב-1995 הקליטה נורווד את השיר "Sittin' up in My Room" עבור פסקול לסרט באטמן לנצח. השיר זכה להצלחה גדולה והגיע למקום השני במצעד השירים של הבילבורד.
ב-1996 הקליטה עם טאמיה, צ'אקה קאן וגלדיס נייט את השיר Missing You שנכלל בפסקול הסרט Set It Off. השיר לא זכה להצלחה גדולה במיוחד והגיעה רק למקום ה-25 במצעד האמריקאי, אך הוא זיכה את נורווד ושאר הזמרות במועמדות לפרס גראמי עבור שיתוף הפעולה הטוב ביותר לשיר פופ.
במקביל לקריירת המוזיקה פיתחה נורווד את קריירת המשחק שלה והופיעה בסדרה "Thea", שירדה אחרי עונה אחת, וב-1996 החלה לככב בקומדיית המצבים הפופולרית "מואישה" בין השנים 1996–2001. ב-1997 גילמה את סינדרלה בסרט בעל אותו שם ששודר במסגרת התוכנית "עולמו המופלא של דיסני".
ביוגרפיה > 1998–2001: הצלחה עולמית

ב-9 ביוני 1998 יצא אלבומה השני של נורווד, Never Say Never, אלבום בו גם השתתפה בכתיבת 6 מהשירים. האלבום הפך לאלבום המצליח ביותר של ברנדי עם מכירות של 5.5 מיליון עותקים בכל העולם.
הסינגל הראשון מתוך האלבום היה הדואט עם הזמרת מוניקה. השיר היה אחד מהשירים המצליחים ביותר בשנה ההיא וצעד 13 שבועות במקום הראשון במצעד האמריקאי. בנוסף, הוא זיכה את השתיים בפרס גראמי עבור שיתוף הפעולה הטוב ביותר.
ב-1998 שיחקה נורווד בסרט הנעורים אני עדיין יודע מה עשית בקיץ האחרון, ושנה לאחר מכן הופיעה בסרט Double Platinum עם הזמרת והשחקנית דיאנה רוס. בנוסף חתמה נורווד חוזי דוגמנות עם חברת הקוסמטיקה Cover Girl, דגמנה לחברת ההלבשה DKNY Jeans למשך שלוש עונות, ול-Candies Shoes.
ב-2001 חידשה נורווד את הלהיט של הזמר פיל קולינס משנות ה-80, "Another Day in Paradise". נורווד ביצעה את השיר כדואט עם אחיה Ray-J והשיר הפך ללהיט עולמי. כמו כן לקחה חלק בדיבוב הסרט "אוסמוזיס ג'ונס".
ביוגרפיה > 2002–2003: תדמית חדשה

במהלך הקלטות אלבומה השלישי של נורווד, התאהבה נורווד באחד ממפיקיו, רוברט סמית'. השניים התחתנו במהירות ובסודיות בקיץ 2001 ודבר זוגיותם נודע רק בפברואר 2002, בחודש בו הודתה כי היא מצפה לתינוק הראשון שלהם. ב-16 ביוני 2002 נולדה בתם הראשונה וזמן קצר לאחר מכן התגרשו השניים.
אלבומה השלישי של נורווד יצא במרץ 2002 ונקרא Full Moon. באלבום היו שירים בסגנונות R&B וסול עם השפעה של מוזיקה אלקטרונית.
הסינגל הראשון מהאלבום היה "What About Us?". לעומתו, הסינגל השני שהאלבום נשא את שמו נפל במהירות מהמצעדים ולא זכה להצלחה מרובה.
באלבום זה, הביקורות של מבקרי המוזיקה היו מעורבות. בעוד שמגזין המוזיקה AMG נתן ביקורת של 4 כוכבים מתוך 5, מגזין ה-Rolling Stone (רולינג סטון) אמר כי "תוצר 17 השירים בדיסק הוא קדחני, חסר זהות, מטורף, וזיוף של R&B סקסי"
ב-2002 החלה נורווד לכתוב ולהפיק שירים לאמנים כמו קלי רולנד, טוני ברקסטון וטיירלין רמסי.
ביוגרפיה > 2004–2005: שינויים רבים בחייה

בשנת 2004 ניהלה נורווד מערכת יחסים עם שחקן הכדורסל קוונטין ריצ'רדסון. השניים התארסו אך נפרדו.
ביוני 2004 הוציאה את האלבום Afrodisiac. הסינגל הראשון באלבום היה "Talk About Our Love" שהגיע למקום השישי באנגליה אך שאר השירים מהאלבום לא זכו להצלחה רחבה.
הדיסק זכה לביקורות טובות שהשוו את נורווד לג'נט ג'קסון בשנים הטובות, אך בעוד שבהולנד זכה האלבום להצלחה והפך לדיסק הכי מצליח שלה שם, בארצות הברית התקשתה נורווד למכור ונפלה מהמקום השלישי אחרי שבוע.
בסוף שנת 2004 חברת התקליטים של נורווד הוציאה את אלבום "המיטב של ברנדי" (The Best of Brandy). האלבום לא זכה לתשומת לב רבה ולא הפך להצלחה.
ביוגרפיה > 2006–2012

ביוני 2006 הייתה נורווד לאחת השופטות בתוכנית America's Got Talent, התוכנית הנצפית ביותר של הקיץ. נורווד הייתה אמורה להיות בעונה השנייה של התוכנית בקיץ 2007 אך פרשה לפני תחילתה בטענה שהיא לא תוכל להקדיש את הזמן הדרוש לתוכנית.
בדצמבר 2006 הייתה נורווד מעורבת בתאונת שרשרת. נורווד, שנסעה במהירות 104 קמ"ש, לא הספיקה לעצור ופגעה ברכב. נהגת הרכב מתה מפצעיה ומשפחתה הגישה תביעה כנגדה על סך 50 מיליון דולרים בגין הריגה ברשלנות.
בהמשך, הוציאה את Human. בנוסף, היא תרמה את קולה והקליטה פסקול למשחק שיצא ב-PlayStation Portable. נורווד דיבבה את הדמות הראשית במשחק.
בשנת 2012, החלה לשחק בסדרת הטלוויזיה "משחקות את המשחק" בתפקיד של שרדוניי פיטס. נורווד הצטרפה לעונה החמישית כדמות חוזרת והחל מעונתה השישית היא כחלק מצוות השחקנים הראשי עד לעונה התשיעית והאחרונה ב-2015.
ביוגרפיה > 2013–הווה

בשנת 2013, גילמה את מלינדה בדרמה הרומנטית "וידויים של יועצת נישואים" בבימויו של טיילר פרי, שגם כתב והפיק. בשנת 2016 שיחקה בסרט "התאמה מושלמת" לצד פולה פטון.
בשנת 2018 הצטרפה לעונה השנייה של סדרת הדרמה המוזיקלית "סטאר" ברשת FOX, בגילומה של קסנדרה אגוסטין "קייסי" בראון. בעונה השלישית של הסדרה קיבלה תפקיד יותר גדול שעלתה באותה שנה.
בשנת 2021 החלה לשחק את התפקיד הראשי של נעמי ליריקס בסדרת הדרמה המוזיקלית "Queens" מבית ABC.
בשנת 2023 שיחקה בקומדיה הרומנטית "הכריסמס הטוב בחיי" מבית נטפליקס. באותה העת, הוציאה את אלבום חג המולד, Christmas with Brandy.
בשנת 2024 גילמה את סינדרלה בסרט "היורשים: עלייתה של רד". באותה שנה גילמה את הדמות הראשית בסרט האימה הפסיכולוגי "The Front Room" בתור בלינדה.
אלבומים

| שנה | שם האלבום | מכירות בכל העולם |
| --- | --- | --- |
| 1994 | Brandy | 4 מיליון |
| 1998 | Never Say Never | 5 מיליון |
| 2002 | Full Moon | 1 מיליון |
| 2004 | Afrodisiac | 0.5 מיליון |
| 2005 | The Best of Brandy | כ-100 אלף עותקים |
| 2008 | Human | יצא בסתיו 2008 |
| 2012 | Two Eleven | יצא בשנת 2012 |
| 2020 | B7 | יצא בשנת 2020 |
| 2023 | Christmas with Brandy | אלבום חג מולד |
ברנדי עם MC Lyte, קווין לטיפה, ו Yo-Yo בקליפ הרימקס "I Wanna Be Down" (1994)
עטיפת האלבום "Afrodisiac" 'שיצא ב-2004
חברי הדרקון אליוט (1977)

| --- | --- |

 בימוי:  דון צ'אפי, דון בלות' 
 הופק בידי:  ג'רום קורטלנד, רון מילר 
 תסריט:  סיפור מקורי: ס. ס. פילד סטון מילר תסריט: מלקולם מרמורשטיין
 עריכה:  גורדון ברנר
 שחקנים ראשיים:  הלן רדי ג'ים דייל מיקי רוני רד באטנס שלי וינטרס
 מוזיקה:  ג'ואל הירשהורן אל קאשה אירווין קוסטל
 צילום:  פרנק פיליפס 
 מדינה:  ארצות הברית 
 חברת הפקה:  חברת וולט דיסני 
 חברה מפיצה:  בואנה ויסטה
 שיטת הפצה:  הפצה לאולמות הקולנוע, וידאו על פי דרישה 
 הקרנת בכורה:  3 בנובמבר 1977
 משך הקרנה:  134 דק' 
 שפת הסרט:  אנגלית 
 סוגה:  סרט פנטזיה, סרט ילדים, סרט הרפתקאות, סרט מוזיקלי, סרט לכל המשפחה 
 מקום התרחשות:  מיין 
 הכנסות באתר מוג'ו:   petesdragon1977
 אתר רשמי
 דף הסרט ב־IMDb
 
חברי הדרקון אליוט הוא סרט מוזיקלי משנת 1977, המספר את סיפורם של הילד פיט והדרקון אליוט.
עלילה

פיט הוא משרתם של משפחת גוגאן העצלנית, יום אחד פיט והדרקון הירוק שלו אליוט מחליטים לברוח אל החיים הטובים.
כשהם מגיעי לעיירה פאסמאקוודי חסרונם הגדול הוא גופו המגושם של אליוט- אף על פי שאליוט עצמו בלתי נראה (כי כך ביקש פיט) בעלי חיים עדיין יכולים לראותו וגופו אינו מתאים לחיים בעיירה, התושבים רודפים אחרי אליוט ופיט ושניהם מתחבאים בין ארגזים. לאמפי, אחד מתושבי העיירה, רואה את אליוט ומרוב פחד בורח למסבאה ומספר לכולם שמפלצת נוראית נמצאת בעיירה, אנשי המסבאה אינם מאמינים ללאמפי, ונורה, ביתו לוקחת אותו לביתם במגדלור שבחוף הים.
בינתיים אליוט ופיט מוצאים מסתור במערה שבחוף, נורה (שראתה את פיט רץ למערה) מציעה לו לבוא לשתות בביתה מרק, לאט-לאט פיט ונורה מתחברים והופכים לחברים טובים.
בינתיים לעיירה מגיע דוקטור טרמינוס ועוזרו הוגיי, תושבי העיירה מכירים את טרמינוס מפעמים קודמות בהם מכר תרופות שאינן עובדות תמורת כסף רב, אחרי שקרים רבים כובש טרמינוס את לב התושבים שוב ומתחיל במכירות.
כשלאמפי מספר להוגיי על הדרקון הם הולכים יחד למערה ורואים את אליוט, שניהם בורחים והוגיי מספר לד"ר טרמינוס על הדרקון, הוגיי וטרמינוס מחליטים לתפוס את אליוט, למכור את אבריו ולהרויח כסף רב.
פיט מראה לאליוט את תמונתו של פול, חברה של נורה שנעלם בים, אליוט מבטיח לחפש את פול ויוצא לחיפושים, בינתיים מנסה ד"ר טרמינוס לשכנע את פיט למכור לו את אליוט, באי הצלחה ד"ר טרמינוס בורח חזרה לעיירה ופיט, נורה ולאמפי יוצאים לדוג, בזמן הדייג מגיעים משפחת גוגאן לעיירה ורודפים אחרי פיט, נורה ולאמפי. כשאליוט חוזר לאחר כמה דקות הוא מבריח את משפחת גוגאן. ד"ר טרמינוס, חברי העיירה (שמאשימים את אליוט בהברחת דגים) ומשפחת גוגאן עושים עסקה ויחד הם מצליחים לתפוס את אליוט.
לבסוף משפחת גוגאן בורחת וחברי העיירה מניחים לאליוט, ד"ר טרמינוס נתלה הפוך מרגליו מכיוון שנקשר בחבל של הצלצל שלו- איתו ניסה להרוג את אליוט.
בסוף פול חוזר ואליוט מספר לפיט שהוא חייב לעזוב כדי לעזור לילד אחר במצוקה.
דמויות > דמויות ראשיות

אליוט: דרקון ירוק שמגיע לעזרת מי שצריך אותו, אליוט יכול להפוך את עצמו או את חלקי גופו לבלתי נראים. אליוט עזר לפיט לברוח ממשפחת גוגאן ולמצוא משפחה והוא עצמו נרדף על ידי ד"ר טרמינוס.
פיט: ילד בן עשר ששירת את משפחת גוגאן, פיט ברח ממשפחה זאת יחד עם הדרקון שלו אליוט והוא מגיע לפאסמאקוודי עיירה ססגונית בה פוגש את נורה שמציעה לו משפחה חדשה.
נורה: ביתו של לאמפי שהתארסה לפול לפני שנעלם, נורה פגשה את פיט והציעה לו משפחה חדשה.
ד"ר טרמינוס: הרע של הסרט, איש חמדן ורודף בצע שמוכר לאנשים תרופות שלא עובדות תמורה לכסף רב, ד"ר טרמינוס רדף אחרי אליוט במטרה למכור את חלקי גופו. מתקשה במיוחד בהגיית המילה "פאסמאקוודי".
דמויות > דמויות משניות

לאמפי: אביה של נורה, הבן אדם הראשון שרואה את אליוט (מלבד פיט), לאמפי מספר לחברי העיירה על אליוט ומקבל את תואר ה-"משוגע". לאמפי מכור למשקאות משכרים.
הוגיי: המתלמד של ד"ר טרמינוס, רואה את הדרקון אחרי לאמפי. הוגיי טיפש מאוד וכך לד"ר טרמינוס קל לנצלו.
משפחת גוגאן: המשפחה שהעבידה את פיט ממנה ברח.
פול: כמעט התחתן עם נורה לפני שנעלם בים, נורה לא אוהבת לדבר עליו אך פיט משכנע אותה לתת לו תמונה של פול כדי להראות לאליוט, אליוט רואה את התמונה ויוצא לחפש את פול וחוזר עם חדשות טובות שפול יגיע בקרוב. כשפול חוזר הוא ונורה כפי הנראה מתחתנים.
ביקורת

"חלטורה" נוסח דיסני, דבר, 18 ביולי 1979
הצ'יוואווה מבוורלי הילס

| --- | --- |

כרזת הסרט
 בימוי:  ראג'ה גוסנל 
 הופק בידי:  דייוויד הוברמן טוד ליברמן ג'ון ג'אקבוס ריצ'רד דל ריו
 תסריט:  ג'פרי בוושל
 עריכה:  סברינה פילסקו 
 שחקנים ראשיים:  פייפר פראבו מנולו קרדונה ג'יימי-לי קרטיס אנדי גרסיה ג'ורג' לופז אדוארד-ג'יימס אולמוס אדי סוטלו צ'יץ' מארין לורטה דיביין דרו ברימור
 מדבבים:  אנדי גרסיה ג'ורג' לופז דרו ברימור 
 מוזיקה:  הטיור פררה 
 צילום:  פיל מיהוקס 
 מדינה:  ארצות הברית 
 חברת הפקה:  Mandeville Films, סרטי וולט דיסני, Smart Entertainment 
 חברה מפיצה:  סרטי אולפני וולט דיסני
 שיטת הפצה:  הפצה לאולמות הקולנוע, וידאו על פי דרישה 
 הקרנת בכורה:  3 באוקטובר 2008 5 במרץ 2009 (ישראל)
 משך הקרנה:  91 דק' 
 שפת הסרט:  אנגלית 
 סוגה:  סרט קומדיה, סרט ילדים 
 מקום התרחשות:  מקסיקו 
 תקציב:  $20,000,000
 הכנסות:  $145,824,897
 הכנסות באתר מוג'ו:   beverlyhillschihuahua
 סרט הבא:  הצ'יוואווה מבוורלי הילס 2 (2011)
 disney.com/chihuahua
 דף הסרט ב־IMDb
 
הצ'יוואווה מבוורלי הילס (באנגלית: Beverly Hills Chihuahua), הוא סרט קולנוע מונפש מסוגת קומדיה משנת 2008. הסרט בוים על ידי ראג'ה גוסטל. הוא יצא לאקרנים ב-3 באוקטובר 2008 ויצא לו גם דיבוב לעברית.
עלילה

קלואי היא כלבת צ'יוואווה, יהירה ומפונקת, החיה עם בעליה האוהבת ויויאן בשכונה יוקרתית בבוורלי הילס. את ימיה מבלה קלואי בבוטיקים מפוארים ובספא. היא רגילה למותרות החיים ואינה מתייחסת לפאפי, כלבלב צ'יוואווה המאוהב בה נואשות. פאפי, שלא שכח את מקורותיו המקסיקניים ואת המאצ'ואיזם הנלווה למוצאו, מנסה בכל כוחותיו לחזר אחרי קלואי ולגרום לה להתאהב בו, אבל קלואי אינה מבחינה בקיומו. יום אחד נאלצת ויויאן לנסוע למסע עסקים ומגייסת את אחייניתה, רייצל, שתשמור על קלואי בזמן שהיא נעדרת. אבל כשרייצל חסרת האחריות מחליטה לנסוע ברגע האחרון לסוף שבוע במקסיקו ולוקחת את קלואי יחד איתה, קלואי הולכת לאיבוד. לבדה ברחובות המחוספסים של מקסיקו, קלואי משוטטת חסרת אונים, עד שהיא פוגשת בכלב רחוב קשוח ואימתני רועה גרמני, שמו דלגאדו, שסולק מכוחות המשטרה אחרי שאיבד את חוש הריח שלו. הוא מנסה לעזור לצ'יוואווה המפונקת מבברלי הילס לשרוד ברחוב ולמצוא את דרכה הביתה. במקביל, רייצל המבוהלת מגייסת את סם, הגנן המסור של וויויאן, והבעלים של פאפי המתגעגע והמודאג, אשר ממהר לחצות את הגבול למקסיקו יחד עם כלבו, הנחוש למצוא ולהשיב הביתה את אהובתו. פאפי מגייס צוות הצלה הזוי, הכולל בנוסף לרייצל וסם, שלושה כלבים, עכברוש אחד ואיגואנה עצבנית. יחד הם מוצאים את קלואי ומשיבים אותה לביתה.
שחקנים > שחקנים אנושיים

ג'יימי לי קרטיס - הדודה ויויאן אש
פייפר פראבו - רייצ'ל אש לין
מנולו קרדונה - סם
מאורי סטרלינג - רפרטי
חסוס אוצ'ואה - השוטר רמירז
מרגרט מוראו - בלייר
שחקנים > קולות

דרו ברימור - קלואי הצ'יוואווה
אנדי גרסיה - דלגאדו הרועה הגרמני
ג'ורג' לופז - פאפי הצ'יוואווה
אדוארד ג'יימס אולמוס - אל דיאבלו הדוברמן פינצ'ר
פול רודריגז - צ'יקו האיגואנה
צ'יץ' מרין - מנואל העכברוש
סרטי המשך

לאחר הצלחת הסרט הראשון, חברת דיסני החליטה ליצור 2 סרטי המשך שיוצאו לחנויות (בשיטת direct-to-DVD).
ב-1 בפברואר 2011 יצא הסרט הצ'יוואווה מבוורלי הילס 2, וב-12 בספטמבר 2012 יצא הסרט השלישי הצ'יוואווה מבוורלי הילס 3.
שני סרטי ההמשך לא דובבו לעברית.
כרזת הסרט הצ'יוואווה מבוורלי הילס 2
כרזת הסרט הצ'יוואווה מבוורלי הילס 3
גורמי חיסון בחלב אם

תמונה מיקרוסקופית של דגימת חלב אם אנושי
גורמי חיסון בחלב אם הם ההגנות המסופקות ליילוד דרך הרכיבים הפעילים הביולוגיים בחלב אם. בעבר, חלב אם נחשב רק כמעניק חסינות פסיבית, אבל ההתקדמות הטכנולוגית הובילה לזיהוי רכיבים שונים התורמים לחיסון הטבעי של גוף היילוד. מרכיבי חלב האם מספקים תזונה ומגנים על התינוק וכמו כן מווסתים את התפתחות מערכת החיסון והגדילה שלו.
גורמי חיסון

מרכיבים של חלב האם שסווגו כבעלי היכולת לווסת את המערכת החיסונית כוללים אימונוגלובולינים, לקטופרין, ליזוזים, אוליגוסכרידים, ליפידים, ציטוקינים, והורמוני גדילה.חלק מהתפקידים של מרכיבים אלו הם תאורטיים על סמך תפקודם בחלקים אחרים של הגוף. בנוסף, לאחרונה אף נמצא כי בחלב האם נמצא חומר חלבוני הקרוי "HAMLET" שיכול להרוס תאים סרטניים.
גורמי חיסון > אימונוגלובולין A

אימונוגלובין A הוא המרכיב החיסוני הידוע ביותר בחלב האם (באנגלית: SIgA). זהו הנוגדן בעל הכמות הרבה ביותר בחלב האם – הוא מהווה בין 80%-90% מכלל האימונוגלובינים הקיימים בחלב. SIgA מספק חסינות אדפטיבית על ידי מיקוד ישיר לפתוגנים ספציפיים שהתינוק והאם נחשפו אליהם בסביבתם.
גורמי חיסון > לקטופרין

לקטופרין הוא חלבון חיסוני בעל תפקוד אנטי בקטריאלי חזק בחלב האם. לקטופרין מגן על מעי התינוק על ידי קשירה לברזל בדם כדי למנוע מפטוגנים להשתמש בו כמשאב. הלקטופרין מאפשר לברזל להיספג טוב יותר אצל התינוק וגם מונע מהחיידקים גישה לברזל וחוסם ציטוקינים איתותיים דלקתיים.